《奉陪原甫泛汝水作》
宋代·江休复

汝颖日滔滔，巢由绝世高。
风流虽缅邈，舟楫共游遨。
雉堞萦回远，山川应接劳。
幸陪觞咏水，旌旌驻兰皋。

作者简介：（1005—1060）宋开封陈留人，字邻几。登进士第。为蓝山尉，改大理寺丞，迁殿中丞。召试，擢集贤校理，判刑部。与苏舜钦游，坐预进奏院祠神会落职，监蔡州商税。后复故官，累进至刑部郎中。强学博览，为文淳雅，尤善于诗。喜琴、弈，工隶书。有《嘉祐杂志》、《唐宜鉴》、《春秋世论》及文集等。